Organizacion Democratica del Pòble Occitan
L’Organizacion Democratica del Pòble Occitan (ODPO) es una organizacion d’esquèrra marxista que lucha per lo socialisme e l’independéncia d'Occitània. Se fondèt a partir d’una scission del movement Libertat! en 2018. 

L’ODPO defend l’unitat de la lenga occitana dins sa pluralitat e critica los secessionismes lingüistics. Sa tòca es una republica populara, ecologista e feminista per Occitània e la reünificacion dels occitans dels estats francés, espanhòl e italian.  

Contra la substitucion e la desparicion de la lenga e de la cultura occitanas, l'ODPO lucha per la reoccitanizacion de l’Occitània entièra per l'obligacion d'aprene l'occitan a l'escòla, e mai per la collectivizacion de las grandas proprietats fonzièras agricòlas e dels monopòlis industrials.

Front Popular per la Republica Occitana 
En mai de 2019, los militants de l'ODPO lancèron lo Front Popular per la Republica Occitana (FPRO) que vòl venir una novèla organizacion de massa e de poder revolucionari occitan. Son ròtle es d'èsser una fòrça practica dins lo combat politic, concrètament dins la lucha dels obrièrs, de las femnas, de la joventut, de la cultura, dels païsans, etc. Mentre que l'ODPO restarà una avantgàrdia intellectuala.

Ligams extèrnes 

 Sit oficial de l'ODPO
Sit oficial del FPRO

Movement politic occitan

Organizacion comunista